**Robert Arthur Moog** (født 23. mai 1934 i New York City, død 21. august 2005 i Asheville, Nord-Carolina) var en pioner innen elektronisk musikk og oppfinneren av Moog synthesizeren, et av verdens mest utbredte elektroniske musikkinstrumenter.

Biografi
--------

Moog vokste opp i New York og fullførte sin bachelorgrad i fysikk i 1957 ved Queens College i New York, bachelorgrad i elektroteknikk ved Columbia University og doktorgrad i teknisk fysikk ved Cornell University.

I tillegg til å starte to instrumentselskaper, jobbet Moog som konsulent og visepresident for Kurzweil fra 1984 til 1988, og hjalp bl.a. til med utviklingen av synthesizeren Kurzweil K2000. Tidlig på 90-tallet var han musikkprofessor ved University of North Carolina at Asheville. I 2004 kom filmen *Moog* av Hans Fjellestad, en dokumentarfilm som bl.a. viser Robert Moog i samtaler med flere artister som bruker elektroniske instrumenter.

28. april 2005 fikk Moog diagnosen glioblastoma multiforme, en form for hjernesvulst. Han døde nesten fire måneder senere, 71 år gammel. Bob Moog Foundation ble opprettet som et minne om ham, med det mål å fortsette utviklingen av elektronisk musikk.

Theremin
--------

Moog konstruerte sin første theremin i 1949. Senere beskrev han instrumentet i hobbymagasinet
*Electronics World*, og tilbød sett med deler til selvbygging. Sent på 80-tallet reparerte han Clara Rockmores originale theremin, hvilket han selv så på som høydepunktet i sin karriere. Han var også produsent på Rockmores album *The Art of the Theremin* i 1977.

I 1995 var Moog hoved-intervjuobjekt i dokumentarfilmen *Theremin – An Electronic Odyssey*. Filmens popularitet gjorde at interessen for thereminen kom tilbake, og Moogs firma begynte igjen å produsere thereminer.

R.A. Moog Co. og Moog Music
---------------------------

Robert Moog startet sitt første selskap, R.A. Moog Co. som 19-åring i 1953, for å produsere theremin-sett. På 60-tallet begynte de å produsere modulære synthesizere basert på Robert Moogs design.

I 1972 skiftet selskapet navn til Moog Music. På 70-tallet skiftet Moog Music eierskap flere ganger, før det til slutt endte opp med å bli kjøpt av instrumentprodusenten *Norlin*. Svak ledelse og dårlig markedsføring førte til at Moog forlot selskapet i 1977.

I 1978 begynte hans nye selskap *Big Briar* å produsere elektronisk musikkustyr. Deres første spesialitet var thereminer. I 1999 var vareutvalget utvidet med effektpedalen moogerfooger. Moog startet også et samarbeid med musikkstudioet Bomb Factory, og utviklet sammen med de plugins for opptaksprogrammet Pro Tools.

Selv om Moog Music opphørte i 1993, fikk ikke Robert Moog rettigheter til å markedsføre produkter under sitt eget navn før i 2002, etter en rettssak mot *Don R Martin* som tidligere hadde kjøpt rettighetene til navnet. Samtidig begynte Robert Moog på en ny minimoog, Minimoog Voyager, med alle funksjoner fra den tidlige *Model D*, samt en del moderne finesser.

Galleri
-------

* Et veggmaleri av Robert Moog i  Asheville, North Carolina.Et veggmaleri av Robert Moog i Asheville, North Carolina.
* En Moog synthesizer System 55.En Moog synthesizer System 55.
* En Minimoog Voyager.En Minimoog Voyager.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Brockhaus Enzyklopädie, oppført som Robert A. Moog, Brockhaus Online-Enzyklopädie-id moog-robert-a, besøkt 9. oktober 2017[Hentet fra Wikidata]
4. ↑   Discogs, Discogs artist-ID 107251, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Find a Grave, oppført som Robert Arthur Moog, Find a Grave-ID 11592850, besøkt 9. oktober 2017[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑   LIBRIS, libris.kb.se, utgitt 26. mars 2018, besøkt 24. august 2018[Hentet fra Wikidata]
9. ↑   www.latimes.com, besøkt 26. mars 2021[Hentet fra Wikidata]
10. ↑   www.polarmusicprize.org, besøkt 26. mars 2021[Hentet fra Wikidata]

Kilder
------

* Trevor Pinch og Frank Trocco (2002): *Analog Days: The Invention and Impact of the Moog Synthesizer*. Cambridge, MA: Harvard University Press. hardcover: ISBN 0-674-00889-8, 2004 paperback: ISBN 0-674-01617-3

Eksterne lenker
---------------

* (en) Robert Moog – kategori av bilder, video eller lyd på Commons Rediger på Wikidata
* (en) Robert Moog på Internet Movie Database Rediger på Wikidata
* (en) Robert Moog på Discogs Rediger på Wikidata

* (en) Robert Moog på MusicBrainz Rediger på Wikidata
* Bob Moogs personlige side
* The Bob Moog Memorial Foundation for Electronic Music
* Moog Modular lydeksempler
* Bob Moog RBMA videoforelesning
* *Der Auf- und Abstieg der Firma Moog*, «firmaet Moogs vekst og fall»

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** MusicBrainz **·** Discogs
 |